Jan 19,2017
తెలంగాణలో 30 శాఖలకు విస్తరిస్తాం..
నవతెలంగాణ,వాణిజ్యవిభాగం: ప్రముఖ గృహ రుణాల జారీ సంస్థ డిహెచ్‌ఎఫ్‌ఎల్‌ తెలుగు రాష్ట్రాల్లో మరింత విస్తరించనున్నట్టు ప్రకటించింది. రానున్న కాలంలో ఈ ప్రాంతంలో 100 శాఖలకు విస్తరించాలని నిర్ధేశించుకుంది. తెలంగాణ, ఆంధ్రప్రదేశ్‌ రాష్ట్రాల్లో తమ గృహ రుణాల్లో 30 శాతం వృద్ధి నమోదవుతుందని డిహెచ్‌ఎఫ్‌ఎల్‌ సీఈవో హర్షిల్‌ మెహతా తెలిపారు. దేశంలో మొత్తంగా గృహ రుణ మార్కెట్‌ రూ.1.20 లక్షల కోట్లుగా ఉంటుందని అంచనా వేశారు. ప్రతి ఏడాది ఈ రంగం 15-17 శాతం వృద్ధిని నమోదు చేసుకుంటుందన్నారు. తెలంగాణలో మొత్తం గృహ రుణ వ్యాపారంలో 30 శాతానికి హైదరాబాద్‌ తోడ్పాటును అందిస్తుందన్నారు. డిహెచ్‌ఎఫ్‌ఎల్‌ ఈ శాఖల సంఖ్యను తెలంగాణలో 30కి, ఎపీలో 70కి విస్తరించాలని లక్ష్యంగా పెట్టుకున్నామని చెప్పారు.
మీ స్నేహితులకు రికమెండ్ చెయ్యండి